Nafarroako Parlamentuko Hezkuntza Batzordeak, 2020ko martxoaren 4an egindako bileran, honako erabaki hau onetsi zuen: “Erabakia. Horren bidez, Hezkuntza Departamentua premiatzen da beharrezkoa den araudia alda dezan, erlijio-irakasgaiaren eta haren ordezkoen irakaskuntzaren ordu-zama estatu-mailako araudiak ezartzen duen nahitaezko minimora murriztu dadin”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernuko Hezkuntza Departamentua premiatzen du:

1. Berariazko araudi sektoriala hiru hilabeteko epean alda dezan, halako moldez non erlijio-irakasgaiaren eta haren ordezkoen irakaskuntzaren ordu-zama estatu-mailako araudiak ezartzen duen nahitaezko minimora murriztuko baita eta murriztapen hori hurrengo 2020-2021 ikasturtean indar osoz aplikatzeko modukoa izanen baita.

2. Aintzat har dezan erlijio-ikasgaia dela-eta egiten diren arau- edo lege-aldaketek beraiekin ez dutela lanpostu-galerarik ekarri behar lan-kontratu mugagabea duten Nafarroako erlijio-irakasleen kolektiboarentzat, ez eta haien kontratuetako lanaldi-portzentajearen galerarik ere.

3. Lan-legepeko Langileen Negoziazio Mahaian eztabaidatu eta adostu dadin aipatu irakasgaiaren murrizketak irakasle-kolektibo horri ekar diezazkiokeen ondorioei eta lan-baldintzen aldaketari buruz”.

Iruñean, 2020ko martxoaren 10ean

Lehendakaria: Unai Hualde Iglesias